**ΠΟΛΙΤΙΚΗ ΠΟΙΟΤΗΤΑΣ**

Η ***ΠΗΓΝΥΜΙ ΙΚΕ*** είναι τεχνική εταιρεία που δραστηριοποιείται στην κατασκευή δημοσίων έργων και συγκεκριμένα έργων οδοποιίας, υδραυλικών και λιμενικών, αλλά και στον ιδιωτικό τομέα ανά την Ελλάδα.

Η συνολική λειτουργία της εταιρίας «***ΠΗΓΝΥΜΙ ΙΚΕ***» διέπεται από τις αρχές που αποτυπώνονται στο Σύστημα Διαχείρισης Ποιότητας (Σ.Δ.Π.). Το Σ.Δ.Π. είναι βασισμένο στις απαιτήσεις και τις προδιαγραφές που ορίζονται από το διεθνές πρότυπο ISO 9001:2015.

Βασική φιλοσοφία αλλά και πρωταρχικός στόχος της εταιρείας, μέσα από την εφαρμογή του συστήματος διαχείρισης ποιότητας, αποτελεί η κατασκευή ποιοτικών έργων και η παροχή ποιοτικών υπηρεσιών που ανταποκρίνονται στις ανάγκες και στις προσδοκίες των πελατών μας, σύμφωνα πάντα με τις συμβατικές υποχρεώσεις και τους κανονισμούς που διέπουν την δραστηριότητα της εταιρείας μας.

Βασικοί στόχοι του Σ.Δ.Π. είναι:

* Η συνεχής βελτίωση των υπηρεσιών και της συνολικής λειτουργίας του Σ.Δ.Π.
* Ο έλεγχος συμμόρφωσης της εταιρείας και η τήρηση της νομοθεσίας και των κανονιστικών απαιτήσεων που διέπουν τη δραστηριότητας της εταιρίας μας και ο συστηματικός έλεγχος συμμόρφωσης.
* Η πλήρης τήρηση των συμβατικών υποχρεώσεων και εμπρόθεσμη παράδοση των έργων στους πελάτες μας.

Η επίτευξη των παραπάνω καθορίζεται μέσα από τις βασικές διεργασίες του Σ.Δ.Π., οι οποίες καθορίζουν ενέργειες όπως είναι:

* Η συστηματική παρακολούθηση της αποτελεσματικότητας του συστήματος, μέσα από τις ετήσιες ανασκοπήσεις από τη Διοίκηση, εσωτερικές επιθεωρήσεις κλπ.
* Ο σαφής προσδιορισμός των απαιτήσεων του πελάτη.
* Η συνεχής παρακολούθηση της επίδοσης των προμηθευτών, συνεργατών και υπεργολάβων.
* Η εξασφάλιση της επάρκειας των εργαζομένων, μέσω της συνεχούς εκπαίδευσης τους.
* Η τεκμηριωμένη και συνεχής παρακολούθηση και μέτρηση του βαθμού ικανοποίησης των πελατών και η καταγραφή τυχόν υποδείξεων ή παραπόνων τους.
* Η εξασφάλιση των απαραίτητων πόρων για την αποτελεσματική λειτουργία του.
* Η τεκμηριωμένη αναζήτηση αιτιών εμφάνισης προβλημάτων και αδυναμιών, ώστε να καθοριστούν και εφαρμοστούν οι απαραίτητες διορθωτικές ενέργειες, με σκοπό την αποφυγή της επανεμφάνισής τους.
* Η ανάλυση της επικινδυνότητας (Risk Assessment) και ο έλεγχος αποτελεσματικότητας.

Η συνολική εφαρμογή των αρχών του συστήματος εξασφαλίζεται μέσα από την συνεχή ενημέρωση και επιμόρφωση του προσωπικού σε όλα τα επίπεδα, με κύριο σκοπό την δημιουργία της σχετικής συνείδησης των σκοπών και της φιλοσοφίας του συστήματος. Η παρούσα πολιτική ανασκοπείται ετησίως.

Όλο το προσωπικό καλείται στην πιστή τήρηση των ανωτέρω και ο Υπεύθυνος Διαχείρισης Ποιότητας στην παρακολούθηση της εφαρμογής της παρούσης.

**Ο Διαχειριστής**

**Μιχοσταύρος Περικλής**